**RAPORT PRIVIND SITUAŢIA HIDROMETEOROLOGICĂ ŞI A CALITĂȚII MEDIULUI**

**în intervalul 16.04.2018, ora 08.00 – 17.04.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 17.04.2018, ora 07.00**

**RÂURI**

**Debitele au fost în scădere uşoară**, exceptând râul Prut, unde au fost în creştere prin propagare și râurile din bazinele hidrografice: Vișeu, Jiu, Vedea, Argeș, Ialomița, cele din Dobrogea, bazinul mijlociu și inferior al Oltului, unde au fost relativ staționare.

Creşteri uşoare de niveluri și debite s-au mai înregistrat și pe unele râuri mici din zonele de munte din Crișana, Banat și Oltenia datorită precipitațiilor slabe cantitativ căzute în interval și cedării apei din stratul de zăpadă.

 Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice Vișeu, Argeș (cu excepția bazinelor superioare ale Neajlovului, Sabarului, Glavaciocului), Ialomița, cele din Dobrogea, bazinele superioare ale Izei, Someșului, Someșului Mic, Mureșului, Arieșului, Târnavei Mari, Oltului, Bistriței, bazinul superior și mijlociu al Jiului, bazinul mijlociu și inferior al Vedei, râurile Bega Veche, Bârzava și Prut și mai mici (sub 30% din normalele lunare) pe râurile din bazinele hidrografice Bârlad și Jijia.

 Nivelurile pe râuri la staţiile hidrometrice se situează sub **COTELE DE ATENŢIE.**

**Debitele vor fi, în general, în scădere uşoară,** exceptând râurile din bazinele superioare ale Vișeului, Izei, Someșului, Mureșului, Bistriței, unde vor fi în creștere, ca urmare a precipitațiilor prevăzute și cedării apei din stratul de zăpadă și cursul Prutului, unde va fi în creştere prin propagare și râurile din bazinele hidrografice: Caraș, Nera, Cerna, Jiu, Vedea, Argeș, Ialomița, cele din Dobrogea, bazinele superioare ale Crasnei, Barcăului, Crișurilor, Someșului Mic, Arieșului, Begăi, Timișului, Bârzavei, bazinul mijlociu și inferior al Oltului, unde vor fi relativ staționare.

Sunt posibile creşteri de niveluri şi debite, ca urmare a precipitațiilor prevăzute sub formă de aversă, și pe unele râuri din vestul, centrul și sudul țării.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 16.04 – 17.04.2018 a fost în scădere, având valoarea de 9.500 m3/s, peste media multianuală a lunii aprilie (7900 m3/s).

În aval de Porţile de Fier debitele au fost în scădere.

 Se situează peste:

- FAZA a II-a DE APĂRARE la staţia hidrometrică: Hârşova (610+10) – jud. CT;

- FAZA I DE APĂRARE la staţiile hidrometrice: Bechet (550+29) – jud.DJ, Corabia (500+15) – jud. OT, TR. Măgurele (500+15) – jud.TR, Zimnicea (530+32) – jud.TR, Olteniţa (550+16) – jud. CL, Călărași(550+3)-jud.CL, Feteşti (565+53) – jud. IL, Cernavodă (500+72) – jud. CT, Vadu Oii (600+5) – jud. CT, Brăila (560+34) – jud. BR, Galaţi (560+18) – jud. GL, Isaccea (380+90) – jud. TL și Tulcea (320+54) – jud. TL.

Este în vigoare AVERTIZAREA HIDROLOGICĂ nr. 26 din 13.04.2018.

**Debitul la intrarea în ţară (secţiunea Baziaş) va fi în scădere (9.400 m3/s).**

În aval de Porţile de Fier debitele vor fi în scădere.

Nivelurile se vor situa peste FAZA I DE APĂRARE pe sectoarele Bechet – Corabia, Cernavodă – Tulcea, la Zimnicea, Oltenița și Fetești, judeţele Dolj, Olt, Teleorman, Călăraşi, Ialomiţa, Constanţa, Brăila, Galați şi Tulcea.

Se menţineîn vigoare **AVERTIZAREA HIDROLOGICĂ nr. 26** din 13.04.2018.

**Se situează în faza I de apărare următoarele sectoare de dig:**

-Potelu Corabia – jud. Olt;

- Bujoru – Pietroşani, Zimnicea – Năsturelu, Seaca-Zimnicea amonte, Seaca-Zimnicea aval - jud. Teleorman.

- Vedea-Slobozia, Vedea-Petroşani şi Gostinu- Greaca –Argeş, jud. Giurgiu;

- dig Brăila-Dunăre-Siret - județul Brăila.

- Dig Ostrov, Băneasa, Dig Oltina, Dunăreni, Zavalu, Topalu II județul Constanţa;

- Pardina, dig. Sf. Gheorghe (adminstrare ANAR), dig loc. Mahmudia, Periprava (administrare consilii locale) - jud. Tulcea;

**Se situează în faza a II-a de apărare următoarele sectoare de dig:**

- Dig Brateşul de Jos – jud. Galați.

- Călmăţui-Gropeni-Chişcani (comp. 1, 2 şi 3), Vărsătura, Băndoiu, Titcov şi Măraşu din I.M.B, dig Municipiu, Noianu-Chişcani - județul Brăila.

- Raşova, Cochirleni, Dunărea, Dig Hârşova-Ciobanu (km 2+500, km 13+950), Dig Dunărea (pr. Dunărea), Topalu I, Hârşova-Ciobanu (C7 km 2+500, C6 km 13+950), Dig Ciobanu- Gârliciu (km 19+150, km 21+950, C2 km 25+450), – jud. Constanța;

- Crişan, Letea, Gârliciu Dăeni, Ostrov-Peceneaga, Peceneaga-Turcoaia, Macin-Iglita-Carcaliu, 23 August-Grindu, Grindu-Canton km 30, T. Vladimirescu, Tulcea-Nufăru (administrarea ANAR), dig. loc. Chilia Veche, dig. loc. Măcin (administrare consilii locale) - jud. Tulcea;

 **Se situează în faza a III-a de apărare următoarele sectoare de dig:**

- Filipoiu, Gemenele, Măicanu, Bălaia, Lunguleţu din I.M.B, - județul Brăila;

- dig Smârdan 23 August, I şi II, Canton km 30 Ciulineţ, Ciulineţ Isaccea, Gorgova, dig R3, R4, din administrarea ANAR, dig loc. Smârdan, loc. Nufăru-Victoria (administrare consilii locale), dig  Şosea Măcin-Smârdan – administrarea Companiei Naţionale de Străzi şi Drumuri Naţionale - județul Tulcea.

**2.** **Situaţia meteorologică în intervalul 16.04.2018, ora 09.00 – 17.04.2018, ora 06.00**

**ÎN ŢARĂ**

Deși valorile termice diurne au marcat o scădere față de ziua precedentă în sud-vest, sud și local în est, vremea a fost caldă în majoritatea regiunilor, chiar deosebit de caldă în cele nord-vestice și centrale. Cerul a prezentat înnorări, în general persistente, în sud-vestul și în sudul țării și temporare în restul teritoriului. A plouat slab, pe arii restrânse în Banat, Oltenia, sudul Crișanei și zona montană aferentă. Vântul a suflat slab și moderat, cu unele intensificări în sudul Banatului, în partea central-estică a Moldovei, precum și pe crestele Carpaților Meridionali, cu rafale ce au atins și depășit 55...60 km/h și trecător la Vârfu Țarcu peste 90 km/h. Stratul de zăpadă s-a menținut în zona montană, la altitudini de peste 1600 de metri, cu grosimi în platformele stațiilor meteorologice de până la 189 cm în Masivul Făgăraș (Bâlea Lac). Temperaturile maxime s-au încadrat între 12 grade la Sulina și 27 de grade la Holod, iar la ora 06.00, temperatura aerului avea valori cuprinse între 4 grade la Grivița și 16 grade la Turda, Șiria și Arad.

***Observatie:*** *în intervalul de diagnoză au fost în vigoare 4 atenționări cod galben pentru fenomene meteorologice periculoase imediate, 2 emise de SRPV Timișoara și câte 1 de SRPV Bacău și SRPV Sibiu.*

**LA BUCUREŞTI**

**În cea mai mare parte a intervalului au persistat norii,** în special de nivel mediu, iar valorile termice diurne au scăzut față de intervalul anterior și au caracterizat o vreme ușor mai caldă decât în mod obișnuit. Vântul a suflat slab și moderat. Temperatura maximă a fost de 18 grade la Afumați, 19 grade în Băneasa și 21 de grade la Filaret, iar la ora 06.00 se înregistrau 8 grade la Afumați, 9 grade în Băneasa și 10 grade la Filaret.

**3. Prognoza meteorologică în intervalul 17.04.2018, ora 09.00 – 18.04.2018, ora 09.00**

**ÎN ŢARĂ**

**Vremea va fi caldă** pentru această dată în cea mai mare parte a țării. Cerul va fi variabil în regiunile sud-estice și estice, unde numai izolat vor fi condiții să plouă slab, dar va prezenta înnorări temporar accentuate în restul teritoriului și pe arii restrânse, cu precădere după-amiaza și noaptea vor fi averse și trecător descărcări electrice. Izolat, îndeosebi la munte, cantitățile de apă pot atinge 10...15 l/mp. Vântul va sufla slab și moderat. Temperaturile maxime se vor încadra între 12...15 grade pe litoral și 24...25 de grade în Transilvania și Moldova, iar cele minime vor fi cuprinse între 6 și 14 grade.

**LA BUCUREŞTI**

**Cerul va avea înnorări** și, trecător, vor fi condiții de ploaie slabă. Vântul va sufla slab până la moderat. Temperatura maximă se va situa în jurul valorii de 20 de grade, iar cea minimă va fi de 8...9 grade.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 16 aprilie 2018 ora 21.00 – 17 aprilie 2018 ora 21.00.**

**STAREA STRATULUI DE ZĂPADĂ în ultimele 24 de ore:**

Vremea a fost deosebit de caldă. Cerul a fost temporar noros. Vântul a suflat slab şi moderat, cu intensificări temporare de 70-90 km/h în zona înaltă. S-au semnalat mai multe avalanşe de topire la peste 2000 m. Stratul de zăpadă a scăzut cu până la 12 cm, iar la ora 15.00 acesta măsura 193 cm la Bâlea-Lac, 153 cm la Vf. Omu, iar la Sinaia e discontinuu.

**EVOLUŢIA VREMII PENTRU INTERVALUL 16.04.2018 ora 21.00 – 17.04.2018 ora 21.00:**

Vremea va fi caldă și ușor instabilă. Cerul va fi variabil, temporar noros. Pe arii restrânse se vor semnala averse de ploaie, însoțite și de descărcări electrice. Vântul va sufla slab și moderat, cu intensificări temporare la începutul intervalului, de 50-60 km/h în zona înaltă, din sector predominant sudic.

**Peste 1800 m:** temperaturi minime: 2 la 7 gr.C; temperaturi maxime: 7 la 10 gr.C

**Sub 1800 m:** temperaturi minime: 7 la 9 gr.C; temperaturi maxime: 10 la 16 gr.C.

**STABILITATEA ȘI EVOLUŢIA STRATULUI de ZĂPADĂ:**

 **La altitudini de peste 1800 m: RISC ÎNSEMNAT (3)**

Din cauza temperaturilor ridicate pentru această dată şi a insolaţiei, zăpada îşi va continua procesul de topire şi de umezire pe toată grosimea stratului, care va diminua. Ploile estimate vor conduce la umezirea suplimentară a stratului, îngreunându-l, astfel încât pe pantele suficient de înclinate se vor mai declanşa curgeri şi avalanşe de topire de dimensiuni medii, din care unele de profunzime, riscul fiind amplificat la supraîncărcări cu turişti sau schiori.

**Notă:** La altitudini mai mici de 1800 m stratul de zăpadă este, în general, discontinuu. Pe firul văilor şi în zonele adăpostite mai sunt depozite de zăpadă.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi, câteodată, chiar avalanşe mari.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Mureş şi G.N.M. C.J. Alba** revin cu informaţii despre poluarea apei râului Mureş, produsă la data de 13.04.2018, în zona localităţii Iernut, judeţul Mureş, ca urmare a evacuării accidentale a circa 1 mc de emulsie apă-ulei (ulei pentru turbine tip MOL Turbine 46 K şi 32 K), prin gura de evacuare nr.2, situată la circa 100 m în aval de barajul de captare apă industrială a SNGN ROMGAZ – Sucursala de Producţie Energie Electrică Iernut. Iniţial, poluarea cu ulei produsă pe râul Mureş s-a dispersat pe o lungime de circa 10 km şi o lăţime de aproximativ 70-80 metri liniari, unde s-au semnalat pete de ulei discontinue.

La data de 16.04.2018, în intervalul orar 06.00-10.30, în urma observaţiilor din teren efectuate pe tronsonul dintre staţia hidrometrică Gelmar şi până la barajul Mintia, nu s-au mai observat pete de ulei sau irizaţii ale petelor de ulei.

În urma efectuării de analize, pe probele de apă recoltate la data de 16.04.2018 din secţiunile:- Râu Mureş la Mintia; Râu Mureş la Zam, se constată: Indicatorul substanţe extractibile cu solvenţi organici - are valorile sub limita de detecţie, respectiv < 5 mg/l, ceea ce confirmă faptul că unda de poluare nu s-a resimţit la nivel de judeţ Hunedoara. Conform Fişelor de Produs, uleiul de turbină nu conţine PCBs şi PCTs (bifenil policloruraţi şi trifenil policlorurat), având un impact redus asupra mediului. Nu s-a înregistrat mortalitate piscicolă. ANAR precizează că pentru colectarea uleiului mineral vor fi folosite skimmere, în zonele în care viteza apei va permite (amonte baraj Mintia). Din cauza debitului mare al râului Mureş (cca 180 mc/s), instalarea barajelor absorbante şi menţinerea lor în poziţie este dificilă. Administraţia Bazinală de Apă Mureş a informat telefonic partea ungara - ATIVIZIG - Szeged cu privire la posibila prezenţă a irizaţiilor de ulei mineral. După constatarea efectuată la faţa locului de către specialiştii AN 'Apele Române' s-a întocmit un proces verbal în care s-a menţionat existenţa unei contravenţii la Legea Apelor nr.107/1996, cu modificările şi completările ulterioare, pentru care s-a aplicat o amendă în valoare de 40.000 lei.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în intervalul 13-15.04.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**APM Caraş-Severin şi GNM CJ Caraş Severin** informează despre **reactivarea poluării accidentale a aerului cu particule în suspensie provenite de la iazul de decantare Boşneag-Extindere, la data de 16.04.2018, cu începere de la ora 07.00, din zona loc. Moldova Nouă, jud. Caraş Severin, Operator iaz SC MOLDOMIN SA (societate aflată în insolvenţă conform Legii nr. 85/2006). Cauza poluării aerului atmosferic este datorită intensificării vântului care a ridicat în aer particule de praf pe o arie de 2-3 km pe malul Dunării** şi se îndreaptă spre localitatea Moldova Veche şi parţial spre Serbia deasupra Fluviului Dunărea. Prognoza meteo anunța posibile ploi după ora 15.00, care ar putea stopa poluarea. La stația de monitorizare a calității aerului CS-5 fenomenul a fost marcat cu valori crescute ale PM10 nefelometric la orele 22, respectiv 23 de la data de 15.04.2018, fără a se depăşi valoarea maxim admisibilă de 50 micrograme/mc conform Legii 104/2011. Se va reveni cu informaţii suplimentare.

**GNM CJ Prahova** informează despre **un incendiu izbucnit, la data de 15.04.2018, ora 06.30, la Depozitul de deşeuri industriale nepericuloase, din incinta SC Vitalia Salubritate Prahova SRL, Depozit de deşeuri Băicoi, jud. Prahova, din cauza autoaprinderii materialelor combustibile plastice, lângă deşeuri de zgură de la topitorie. Au ars deşeuri pe o suprafaţă de 100mp**. Au intervenit pompierii ISU Prahova, Grupa de intervenţie Băicoi, care au lichidat incendiul la ora 07.30. GNM CJ Prahova a prelevat de la operator trei probe de la deşeurile de pe amplasament. Se va reveni cu informaţii suplimentare.

1. **În domeniul solului şi vegetaţiei**

**GNM CJ Dolj** informează telefonic despre **producerea unei poluări accidentale a solului ca urmare a avariei colectorului pompare ţiţei de la Parc 1 OMV Petrom, Brădeşti Depozit de ţiţei Gherceşti, zona loc. Gherceşti, jud. Dolj, de la data de 12.04.2018 ora 12:30, la o distanţă de 20 km de Parc 1 Brădeşti, jud. Dolj. Cauza producerii este coroziunea colectorului de 10 inch, suprafaţa afectată de sol este de 100mp, poluată cu 150 litri apă sărată şi ţiţei, pe un teren necultivat**. S-au luat măsuri de închidere lentile secţionare în aval şi amonte de spărtură, s-au excavat gropi pentru limitarea extinderii poluării.

**GNM, Comisariatul Judeţean Vâlcea** revine cu informaţii referitoare la poluarea accidentală a solului, de la data de 15.04.2018, de pe raza loc. Aureşti, în sectorul Orleşti, pe malul drept al pârâului Nisipoasa, jud. Vâlcea, a apărut o pată de ţiţei de cca 3 mp, pe un teren necultivat.

Conducta magistrală fisurată este administrată de SC Conpet SA. S-a luat măsura de curăţare cu materiale absorbante. S-a oprit pomparea prin conducta afectată, au fost închise ventilele din aval şi amonte de punctul de avarie şi a fost izolat tronsonul afectat. A fost izolată zona afectată şi s-a intervenit cu utilaje şi personal specializat la faţa locului.

**GNM CJ Harghita** informează că la **data de 11 aprilie 2018, la ora 13:00, a izbucnit un incendiu de vegetaţie uscată în localitatea Gălăuţaş**. La faţa locului s-au deplasat două echipaje din cadrul Gărzii de intervenție nr. 2 Toplița (6 subofiţeri), cu două autospeciale de lucru cu apă şi spumă. **La sosirea echipajelor de intervenţie, ardea vegetație uscată, pe o suprafaţă de circa 10 ari, în acest perimetru aflându-se şi un rezervor dezafectat cu reziduuri petroliere (păcură), care ardea, cu pericol de propagare la fabrica de mobilă şi casele învecinate. S-au luat măsuri pentru localizarea şi stingerea incendiului de vegetaţie uscată,** utilizându-se mijloacele de primă intervenţie din dotare (lopeţi, cazmale), în cooperare cu Serviciul Voluntar pentru Situaţii de Urgenţă Gălăuţaş (patru pompieri civili), iar pentru stingerea incendiului din rezervorul dezafectat, s-a acţionat cu spumă, acesta fiind lichidat la ora 15:58. În urma incendiului, au ars vegetaţie uscată pe o suprafaţă de circa 0,1 ha şi reziduuri petroliere (păcură). Cauza probabilă a incendiului a fost flacăra produsă de un foc deschis în spaţii deschise, ce a dus la aprinderea vegetaţiei uscate din apropiere.

**Garda Forestieră Timişoara** informează despre **producerea unui incendiu de litieră, la data de 14.04.2018, ora 20.30, pe raza com Dognecea, OS Bocşa Româna, jud. Caraş Severin, fiind afectată o suprafaţă de 2,2 ha, de foioase de vârstă 4 ani, în fond forestier de stat. Incendiul a fost stins în aceeași zi, la ora 23.00**, prin intervenţia a șapte persoane lucrători silvici, cinci pompieri civili şi doi cetăţeni, cu mijloace de intervenţie specifice. Nu au fost înregistrate pagube**.**

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.04.2018 - 16.04.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

1. **Pagube produse ca urmare a nivelului ridicat al Fluviului Dunărea**

**ABA Argeş Vedea** informează despre pagube ca **urmare a nivelului crescut al Dunării, în jud. Teleorman, produse la data de 15.04.2018, la km 574- fluviul Dunărea aferent incintei Seaca Zimnicea amonte**, unde s-a constatat o eroziune accentuată şi o prăbuşire a taluzului interior al digului urmare a fisurării conductei de evacuare a staţiei de pompare. ABA Argeş Vedea a dispus oprirea staţiei de pompare, însă datorită nivelului ridicat al fluviului Dunărea, acesta se descarcă gravitaţional prin conducta staţiei de pompare spre incinta îndiguită. În cursul zilei de 16.04.2018 se va încerca închiderea vanei aferente conductei de refulare a Staşiei de Pompare km 574 in fluviul Dunărea. Reprezentanţii ANIF Teleorman vor interveni pentru mansonarea conductei, după scăderea nivelului fluviului Dunărea. Se va reveni cu informaţii suplimentare.